### 16.    Beslutning om udmøntning af pulje til normering i daginstitutioner 2021

**Åbent**

Sagsnr.: 326-2020-82146       J.nr.: 00.01.00           Dokumentnr.:
326-2021-1698

**Sagstype**

Beslutning.

**Resume og sagens baggrund**

Kalundborg Kommune forventer at modtage ca. 5,37 mio. kr.
til normering i daginstitutioner i 2021. Midlerne skal anvendes til løft af
normeringer i daginstitutioner i kommunen.

**Indstillinger**

Administrationen indstiller, at udmøntning af pulje til
normering i daginstitutioner i 2021 godkendes.

**Behandling**

Direktionen, Økonomiudvalget og Kommunalbestyrelsen.

**Sagsfremstilling**

Kommunalbestyrelsen behandlede d. 29. april 2020 udmøntning
af puljen til normering i daginstitutioner 2020. Kommunalbestyrelsen besluttede
i 2020 at fordele puljen blandt de kommunale daginstitutioner, herunder
selvejende institutioner, efter den gældende ressourcetildelingsmodel.

I 2021 forventer Kalundborg Kommune forventer at modtage ca.
5,366 mio. kr. til fordeling i daginstitutioner. Puljen tildeles direkte fra
staten, på baggrund af kommunes andel af forventet børnetal i 2021, ud fra den
samlede sum på 800 mio. kr. Budgetforligsparterne for budget 2021 ønsker i 2021
at fordele puljen mellem alle daginstitutioner, herunder kommunale, selvejende
og private, på baggrund af antallet af børneenheder i den enkelte institution.
Børneenheder er en teknisk opgørelse som dækker over 1 børnehavebarn regnes som
1 børneenhed, og 1 vuggestuebarn regnes som 2 børneenheder.

*Forventninger til udmøntning af puljen*

Kommunen har modtaget finanslovsparternes aftaletekst, mens
kommunen fortsat afventer at modtage det konkrete følgebrev, som endeligt specificerer
kriterier for udmøntning lokalt.

Det fremgår af aftaleteksten at tildelingspuljens formål er
at bidrage til at øge normeringen i daginstitutioner, og at puljen anvendes til
ansættelse af pædagogisk personale i daginstitutioner. Ved daginstitutioner
forstås alle daginstitutioner indenfor kommunegrænsen, også private dagtilbud.
Puljen tildeles som led i indfasning af ny lovgivning om minimumsnormering, som
forventes at træde i kraft i 2024. Forventningen i aftaleteksten er at midlerne
anvendes fortrinsvist i de institutioner som i dag ligger under den kommende
minimumsnormering. Minimumsnormeringen ventes at være på hhv. 3 og 6 børn pr.
voksen i vuggestue og børnehave, i gennemsnit på kommuneniveau. Forventningen
er samtidig at uddannelsesniveauet bevares i ansættelsen af nyt personale.

Der er planlagt trinvis stigende tildeling, efter følgende
model på landsplan:

|  |  |  |  |  |
| --- | --- | --- | --- | --- |
| 2020 | 2021 | 2022 | 2023 | 2024 |
| 500 mio. kr. | 800 mio. kr. | 1.000 mio. kr. | 1.400 mio. kr. | 1.800 mio. kr. varigt |

Kommunen forpligter sig til at føre regnskab med, at
midlerne anvendes efter hensigten.

*Nye takster i dagtilbud*

Som følge af udmøntning af puljen skal der beregnes nye
takster, disse vil blive præsenteret og godkendt særskilt på kommende
kommunalbestyrelsesmøde. Forventningen er i øjeblikket, at ny takst formentligt
vil ligge i omegnen af en stigning på ca. 60 kr. pr. måned pr. heltids
børnehave eller vuggestuebarn.

**Økonomiske konsekvenser**

Til grund for beregningen af udmøntningen ligger antallet af
forventede børneenheder i 2021 i alle daginstitutioner, hvilket er det samme
grundlag som ministeriet udmønter midlerne på baggrund af.

Udmøntningen forventes at ske hurtigst muligt efter pengene
modtages fra puljen i undervisningsministeriet, det præcise tidspunkt er endnu
ukendt.

Som følge af udmøntning pr. børneenhed fordeles puljen til
normeringer i daginstitutioner i 2021 på følgende måde pr. institution:

|  |  |  |
| --- | --- | --- |
| *Område* | *Institution* | *Fordeling af pulje for normering i daginstitutioner 2021* |
| Område Midt | Labyrinten | 201.800 |
| Område Midt | Lupinvejen | 143.800 |
| Område Midt | Østgården | 211.900 |
| Område Midt | Møllevang | 272.500 |
| Område Nord | Toppen | 317.900 |
| Område Nord | Aktivarius | 257.300 |
| Område Nord | Eventyrhuset | 302.700 |
| Område Nord | Raklev Børnehave | 176.600 |
| Område Nord | Regnbuen | 227.100 |
| Område Syd | Spiren | 50.500 |
| Område Syd | Gården | 151.400 |
| Område Syd | Svalereden | 161.500 |
| Område Syd | Løve Børnehus | 85.800 |
| Område Syd | Nordlyset | 90.800 |
| Område Syd | Høng Børneunivers | 151.400 |
| Område Syd | Krudthuset | 191.700 |
| Område Midt | Snertinge Børnehus | 239.700 |
| Område Midt | Troldehøj | 136.200 |
| Område Midt | Viskinge Børnehus | 126.100 |
| Område Nord | Kløvergården | 176.600 |
| Område Syd | Mariehønen | 111.000 |
| Område Syd | Troldebo | 186.700 |
| Område Nord | Engen | 257.300 |
| Landsbyordning | Kirke Helsinge | 121.100 |
| Landsbyordning | Rørby | 106.000 |
| Landsbyordning | Sejerø | 32.800 |
| Selvejende institutioner | Asylbørnehaven | 151.400 |
| Selvejende institutioner | Hobitten | 100.900 |
| Selvejende institutioner | Mælkebøtten | 100.900 |
| Private institutioner | Friluftsgården | 180.482 |
| Private institutioner | Sæby-Hallenslev | 168.450 |
| Private institutioner | De fire årstider | 74.599 |
| Private institutioner | Tømmerup Fribørnehave | 101.070 |
| I alt |  | 5.366.000 |

**Direktionens møde den 18.
januar 2021:**

Anbefales.

**Økonomiudvalgets møde den 20.
januar 2021:**

Anbefales.

**Bilag**

|  |  |
| --- | --- |
| [adresse] | 326-2020-357305 |
| 201206-Endelig-aftaletekst-minimumsnormeringer | 326-2020-357303 |